కుప్పకూలిన హెలికాప్టర్‌.. శిక్షకుడి మృతి
Published : 16/07/2021 22:33 IST
ముంబయి: మహారాష్ట్రలోని జల్‌గావ్‌లో ఓ శిక్షణ హెలికాప్టర్‌ కూలిపోయిన ఘటనలో శిక్షకుడు మృతిచెందాడు. శిక్షణలో ఉన్న పైలట్‌ తీవ్ర గాయాలపాలయ్యాడు. వార్దీ గ్రామంలోని ఓ నిర్జన ప్రదేశంలో కూలడంతో స్థానికులకు ఎలాంటి హానీ జరగలేదు. ఘటనా ప్రాంతానికి చేరుకున్న స్థానికులు పోలీసులకు సమాచారం అందించారు. హుటాహుటిన అక్కడకు చేరుకున్న పోలీసులు గాయపడ్డ వారిద్దరినీ ఆసుపత్రికి తరలించారు. అయితే మార్గం మధ్యలోనే శిక్షకుడు మృతిచెందినట్లు పోలీసులు తెలిపారు. గాయపడ్డ శిక్షణలో ఉన్న పైలట్‌ చికిత్స పొందుతున్నట్లు పేర్కొన్నారు. మహారాష్ట్రలోని ఎన్‌ఎంఐఎంఎస్‌ శిక్షణ కేంద్రానికి చెందిన హెలికాప్టర్‌గా దాన్ని గుర్తించారు.
ఈ దుర్ఘటనపై కేంద్ర పౌర విమానయాన శాఖ మంత్రి జ్యోతిరాదిత్య సింథియా తీవ్ర దిగ్భ్రాంతి వ్యక్తం చేశారు. హెలికాప్టర్‌ కూలిన దుర్ఘటన వార్త విని షాక్‌కు గురైనట్లు తెలిపారు. ఓ దర్యాప్తు బృందాన్ని ఘటనా ప్రాంతానికి తరలించినట్లు ట్విటర్‌ వేదికగా వెల్లడించారు. మృతుడి కుటుంబానికి తన ప్రగాఢ సానుభూతి తెలియజేశారు. చికిత్స పొందుతున్న శిక్షణ పైలట్‌ త్వరగా కోలుకోవాలని ప్రార్థిస్తున్నట్లు పేర్కొన్నారు.
kuppakuulina helicaptersi.. sikshakudi mruti
Published : 16/07/2021 22:33 IST
mumbai: mahaaraashtralooni jalegaavlo oo sikshana helicaptersi koolipoyina ghatanalo sikshakudu mrutichendaadu. shikshanalo unna pailate teevra gayalapalayyadu. vaardii graamamlooni oo nirjana pradesamlo kooladamtho sthaanikulaku elanti haani jaragaledu. ghatana praantaaniki cherukunna sthaanikulu polisulaku samacharam andinchaaru. hutaahutina akkadaku cherukunna poliisulu gayapadda vaariddarinii aasupatriki taralinchaaru. ayithe maargam madhyalone sikshakudu mruthichendinatlu poliisulu telipaaru. gayapadda shikshanalo unna pailate chikitsa pondutunnatlu perkonnaru. mahaaraashtralooni neamiemsie sikshana kendraaniki chendina helicaptersaga daanni gurtinchaaru.
ee durghatanapai kendra poura vimaanayaana saakha mantri jyotiraaditya sinthia teevra digbhranti vyaktam chesaru. helicaptersi kuulina durghatana vaarta vini shaaknu gurainatlu telipaaru. oo daryaaptu brundaanni ghatana praantaaniki taralinchinatlu twiter vedikagaa velladinchaaru. mruthudi kutumbaaniki tana pragaada saanubhooti teliyajesaaru. chikitsa pondutunna sikshana pailate twaragaa kolukovalani praarthistunnatlu perkonnaru.